Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
13 มิ.ย. 2559

SET อาจลงไปปิด Gap ทางเทคนิคที่ 1,412 จุด ก่อน Rebound… “ซื้อ”  THANI
ดัชนี SET อยู่ที่ 1,417.99 จุด -11.22 จุด -0.79% ปริมาณซื้อขาย 26,188 ลบ.
แนวรับ :  1,412  แนวต้าน :  1,432
 
สรุปทิศทางและแนวโน้มตลาด
SET อาจลงไปปิด Gap ทางเทคนิคที่ 1,412 จุด ก่อน Rebound: ราคาน้ำมันที่ปรับลดลง, ความกังวล Brexit, และการ “พักฐาน” ทางเทคนิคหลัง SET ปรับสูงขึ้นแรงก่อนหน้านี้ กดดัน SET ปรับลดลงทดสอบเส้นค่าเฉลี่ย 1 เดือนที่ 1,420 จุด และอาจลงไปปิด Gap ทางเทคนิคที่ 1,412 จุด ก่อนที่จะเกิด Technical Rebound ขึ้น ขณะที่การ “พักฐาน” ในปัจจุบันไม่ได้ทำให้มุมมอง “บวก” ระยะกลาง-ยาว เปลี่ยนไป
“ซื้อ” THANI…กำเติบโตสูง ด้วย Dividend Yield ที่น่าพอใจ: แนะนำ “ซื้อ” THANI ด้วยเป้าหมายพื้นฐาน 4.80 บาท ด้วยปัจจับสนับสนุนจาก 1) อุตสาหกรรม Leasing รถบรรทุกเพื่อการพาณิชย์มีการแข่งขันไม่สูงมากนัก และโมเดลธุรกิจมั่นคงยากต่อการลอกเลียนแบบ 2) ต้นทุนทางการเงินที่ต่ำลง หลัง Balance Sheet แข็งแรงขึ้น จะส่งผลให้ Spread ระหว่างรายได้ดอกเบี้ย กับดอกเบี้ยจ่ายยังสูงต่อไป แม้มองดอกเบี้ยในประเทศจะไม่ต่ำกว่าในปัจจุบันก็ตาม 3) ธุรกิจรถบรรทุกมีแนวโน้มฟื้นตัว จากภาคการขนส่งที่ฟื้นตัว ขณะที่ยังมีการขยายธุรกิจไปยังการเช่าซื้อบิ๊กไบค์ และรถบรรทุกพรีเมี่ยม 4) ด้วย PE ต่ำเพียง 12x และ Dividend น่าสนใจที่ 5-6.5% ในปี 2016-17  มอง Downside Risk จำกัด ขณะที่ทางเทคนิคมองเป้าหมายระยะสั้นที่ 4.30 และถัดไปที่ 4.50 บาท
 
THANI…กำลังขึ้นไปทดสอบ 4.30 และ 4.50 บาท
 
หุ้นที่น่าสนใจทางเทคนิค
CWT “ซื้อ” ราคาหุ้นฟื้นตัวขึ้นทะลุ Downtrend Line ยืนเหนือเส้นค่าเฉลี่ย 3 เดือน พร้อมปริมาณการซื้อขายสูงสนับสนุน สอดคล้องกับเครื่องมือ DI+ ชี้ขึ้น และเส้นค่าเฉลี่ยทำ Golden Cross ยืนยันแนวโน้ม เป็นจังหวะซื้อเก็งกำไร มีแนวต้านแรกที่ 2.10 บาท ผ่านได้มีเป้าหมายถัดไปที่ 2.26 บาท
CHG “ซื้อ” ราคาหุ้นดีดตัวขึ้นทะลุกรอบการพักฐานคู่ขนาน พร้อมปริมาณการซื้อขายสูงสนับสนุนการ Breakout สอดคล้องกับเครื่องมือ DI+ ชี้ตัด DI- ขึ้นเป็นวันแรก เป็นจังหวะเก็งกำไร มีแนวต้านแรกที่ 3.00 บาท และถัดไปที่ All Time High 3.06 บาท